Kasongo

Ang Kasongo, na kilala rin bilang Piani Kasongo, ay isang teritoryo (katumbas ng mga bayan sa Pilipinas) sa lalawigan ng Maniema sa silangang Demokratikong Republika ng Congo.

Bahagi ang teritoryo ng Katoliko Romanong Diyosesis ng Kasongo.

Kasaysayan
Nagtatag si Tippu Tip, isang Apro-Arabeng mangangalakal, ng isang posteng pangangalakal sa Kasongo noong 1875. Dinalaw ito ni Henry Morton Stanley sa pagitan ng 1879 at 1884, noong kaniyang ikatlong ekspedisyon.

Ang teritoryo ay nasa sentro ng digmaan sa Silangang Congo noong 1892–1894 at ng mga Himagsikang Batetela noong 1898. Magkaraan ng isang dantaon, lubhang napinsala ang Kasongo at mamamayan nito sa Ikalawang Digmaang Congo (1998–2003). Masigasig sa lugar ang mga organisasyong di-pampamahalaan (NGO) na CARE at Concern Worldwide.

Heograpiya
Ang Kasongo ay nasa silangan ng Ilog Lualaba, hilagang-kanluran ng tagpuan nito sa Ilog Luama, sa taas na 2188 talampakan (666 na metro). Tinatayang nasa 63,000 katao ang populasyon ng teritoryo.

Pinaglilingkuran ng Paliparan ng Kasongo ang teritoryo. Naka-ugnay ang teritoryo sa Kindu sa pamamagitan ng Daang Kasongo na may habang 150 milya, ngunit umaabot sa dalawang araw ang paglalakbay dahil sa kalunos-lunos na kalagayan nito.

Talasanggunian

Mga kawing panlabas
 Worldstatesmen.org: Details of traditional kingdom leadership, including in Kasongo area

Mga pamayanan sa Demokratikong Republika ng Congo